CELEX: 62013CN0154
Language: et
Date: 2013-03-27 00:00:00
Title: Kohtuasi C-154/13: Eelotsusetaotlus, mille on esitanud Hoge Raad der Nederlanden (Madalmaad) 27. märtsil 2013 — Staatssecretaris van Financiën, teine menetlusosaline: X BV

22.6.2013   
            
            
               ET
            
            
               Euroopa Liidu Teataja
            
            
               C 178/3
            
         Eelotsusetaotlus, mille on esitanud Hoge Raad der Nederlanden (Madalmaad) 27. märtsil 2013 — Staatssecretaris van Financiën, teine menetlusosaline: X BV
   (Kohtuasi C-154/13)
   2013/C 178/05
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden
   
      Põhikohtuasja pooled
   
   
      Kassatsioonkaebuse esitaja: Staatssecretaris van Financiën
   
      Teine menetlusosaline: X BV
   
      Eelotsuse küsimused
   
   
               1.
            
            
               Kas direktiivi 2006/112 (1) artikli 140 punkte a ja b tuleb tõlgendada nii, et kõnealustes sätetes ettenähtud käibemaksuvabastus ei ole kohaldatav hambaproteeside ühendusesisesele soetamisele? Kas juhul, kui vastus on eitav, sõltub maksuvabastus tingimusest, et hambaproteeside tarnijaks peab olema välisriigis asuv hambaarst või hambatehnik ja/või et hambaproteesid peavad olema tarnitud hambaarstile või hambatehnikule?
            
         
               2.
            
            
               Kas juhul, kui direktiivi 2006/112 artikli 140 punktides a ja b ettenähtud käibemaksuvabastus (esimeses eelotsuse küsimuses esitatud tingimustel või ilma nende tingimusteta) on kohaldatav hambaproteeside ühendusesisesele soetamisele, on maksuvabastus sellistes liikmesriikides nagu Madalmaad, kes on võtnud üle direktiivi 2006/112 artiklis 132 ettenähtud maksuvabastuse, kohaldatav ka selliste hambaproteeside ühendusesisesele soetamisele, mis on lähetatud liikmesriigist, kes on kasutanud direktiivi 2006/112 artiklis 370 ettenähtud erand- ja üleminekukorda?
            
         
      (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1).